Iem alsoe stoete en gescille opuresen sijn en gepordt sijn voir den raide vand
stad van loeven tusscen woutere vander kiesen die mids machte van scepen brieve
van loeven come en geleidt es tot alle den goede beyde have en erve jans
wilen boelhe van geldenake soe waer die belege sijn in deen zide en jacop
van glymez van opgeldenake inden name van jacoppe sijne sone onder sijn dage
wesende die hij hadde van jouffr gtrude wilen wilhe sijnre huysvrouwen
dochter des voirs wilen jans in dande dair de voirs jacop opdede onder meer
ande reden en seyde dat de voirs wilen jan boilhe wouten vander kiesen ter
goeder trouwen en meynigen tot sijne goeden doen leyde om de selve goede na
sijn doot te bescudden en te verantwerden bove den welke de voirs wouter
sonige vanden voirs erfgoede vercocht hadde en noch meynde te vercoepen
uut machte vande voirs beleyde Ende dat onder den schijn vand schout
des voirs wilen jans te betalen die alsoe hij meynde mogelijke vande haeflike
goede behoerde betaelt te werden d mede dat des voirs jacops kint recht
voir en erfman der voirs erflicheide gescape ware vande sijne beroeft te werde
ende ontgoedt te wesen begherende d om op des voirs es van renedien
versien te werden Na den welken de voirs wouter inden name van hem ende
jouff heylwigen weduwe des voirs wilen jans antwerde dat de voirs wilen
jan also dat blijct hem de voirs brieve in geheele stoele bekindt hadde en
hem die in hande gegeve om in lossinge van sijnre ziele sijn schoudt
in sijne leven gemaect na hem blivende vande selven te betalen die in
grote some spruten comen uut teeringe van montcoste en stonde voir
scepen van loeven gesciet dair jege men de voirs goede na de statute
vander stad qualijc bescudde soude moge gemerct dat de voirs jan aflivich
ware en dien achtvolgen hadde de voirs wouter een groet deel vander
selver schoudt te hemwt genome en die verantwerdt op dat hijse ter
minster scaden soude moge vanden goede neme en betalen op doende voirt
dat hij en de voirs jouffr heylwijch alsoe vele vande haeflijke goede ende
wale ter some van ii hollan gul die inde haestichste schoudt ware
bekeert vercocht hadden dat der voirs jouff betheemde tsurplus na
huere staet te behouden versocht dair om van rechts wegen inde macht
van sijne beleyde gehoude te wesen Nietmin pnterende dat hij der goede
niet en begheerde anders dan mette selve te betalen de voirs schout op
dat des voirs jans ziele na sijnre begherte en consciencie gequete ende
ontlast mochte wesen dair om eist dat de raet vander stad aengehoirt
de reden van beyde ptien en oec yerst gevisenteert bij gedeputeerden dair
toe gegeve de rekeninge en clairnisse vander schout en goede voirs
die onder de stad ligge ind camere meest gielijs vand stoct ghetmineert heeft
voir recht dat de voirs wout met de voirs beleyde hem also verre sal mogen
behulpe en aen de voirs erfgoede dat de schouden des voirs wilen jans dair
vert